**БАГЕРИСТ ПАДА В ТЕХНОЛОГИЧНА ШАХТА**

**I. Обстоятелства**

Работници на строителна фирма са разрушавали стар сграден фонд на неработещо предприятие, в която дейност е участвал и пострадалият, като багерист.

На територията на фабриката е налична стара технологична шахта, с дълбочина около 3 метра, която също е трябвало да бъде разрушена. Шахтата е под ниво терен, като към нея се достига по бетонен тунел, който е под наклон около 30°.

Към момента на инцидента шахтата е била пълна с вода /дъждовни и снежни води/ и покрита с различни отпадъци, така че много трудно може да се разбере, че тя е пълна с вода. Багеристът е тръгнал към нея, предполага се за тоалетна, без да разбере, че това е шахта, слиза по тунела и пада във водата. Открит е от работници, които са се ориентирали по стъпките му в снега и са извикали представители на Гражданска защита, които го изваждат мъртъв от водата.

**II. Причини за злополуката, нарушени нормативните актове и лица допуснали нарушения:**

* **От възложителя:**

Възложителят, в качеството му на работодател, по смисъла на параграф 1, т. 1 от ДР на КТ и собственик на поземления имот не е изпълнил задължението си да ограничи достъпа на неупълномощени лица или упълномощените работещи до работните места, които съдържат опасни зони, а именно не е възпрепятстван достъпа до бетонов бункер (камиононаклонител) – работно място по смисъла на параграф 1 от ДР на Наредба № 7, с ширина при входа около 5 метра и височина около 3 метра, в нарушение на чл. 52 ал. 1 от Наредба № 7 за минималните изисквания за здравословни и безопасни условия на труд на работните места и при използване на работното оборудване ДВ 88/1999 г. изм. и доп. При проверката са констатирани и други нарушения на трудовото законодателство, нямащи пряко отношение към трудовата злополука.

* **От строителя:**

1. Строителят не е осигурил провеждането на начален инструктаж по безопасност и здраве при работа, който да е документиран в Книги за инструктажи, съгласно приложение № 1 на работещите, съгласно чл.11, ал.1, т.3 и ал.5 във връзка с чл.12, ал.1 от НАРЕДБА № РД-07-2 от 16 декември 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд/ ДВ. бр.102 от 22 декември 2009г./, в т.ч. и на работещи от други предприятия.

изработването и актуализирането на инструкции по безопасност и здраве съобразно конкретните условия на строителната площадка по видове СМР и при изискваните по тази наредба случаи, съгласно чл.16, т.1, „в“ от Наредба № 2 за минималните изисквания за здравословни и безопасни условия на труд при извършване на строителни и монтажни работи ДВ 37/2004 г., изм. и доп.

3. Строителят не е определил писмено местоположението на специално оборудвани площадки, на които да се съхраняват по подходящ начин строителните отпадъци, конкретните дейности по управление на отпадъците и отговорните лица за тяхното изпълнение, което е нарушение на чл. 36 ал. 1 от Наредба № 2 за минималните изисквания за здравословни и безопасни условия на труд при извършване на строителни и монтажни работи ДВ 37/2004 г., изм. и доп..

4. Строителят не е осигурил комплексни ЗБУТ на всички работещи, включително на работниците на подизпълнителя, при извършване на СМР на строителната площадка, в съответствие с минималните изисквания на тази наредба, съгласно изискванията на чл.16, т.1, буква „б“ от наредба №2 за минималните изисквания за здравословни и безопасни условия на труд при извършване на смр ДВ бр.37 от 2004 г./, а именно не е обезопасил опасните зони на строителната площадка и не ги е сигнализирал с установените знаци за безопасност (например: камиононаклонителя).

5. Оценката на риска не е извършена съвместно с предварително обявените подизпълнители и не се актуализира при включването на нови в процеса на работа, което е нарушение на чл. 15 ал. 3 на Наредба № 2 за минималните изисквания за здравословни и безопасни условия на труд при извършване на строителни и монтажни работи ДВ 37/2004 г., изм. и доп.

6. Опасните зони на строителната площадка не са сигнализирани с установените знаци за безопасност, съгласно чл.52, ал.1 от Наредба №7 от 23.09.1999г. във връзка с чл.59а от Наредба № 2 за минималните изисквания за здравословни и безопасни условия на труд при извършване на строителни и монтажни работи ДВ 37/2004 г., изм. и доп.

7. Строителят не е осигурил необходимите санитарно-битови помещения (тоалетни), разположени на разстояние до 75 м. от най-отдалеченото работно място на строителната площадка, което е нарушение на чл. 16 т. 1 буква „з” на Наредба № 2 за минималните изисквания за здравословни и безопасни условия на труд при извършване на строителни и монтажни работи ДВ 37/2004 г., изм. и доп.

По време на проверката са констатирани и други нарушения на трудовото законодателство, нямащи пряко отношение към трудовата злополука.

**III. Предприети мерки:**

Дадени са предписания за всяко констатирано нарушение и е потърсена административно наказателна отговорност на възложителя и строителя.